Szerződés szám: HO/1.KÖR/2025.02.01./II.

Iktatószám: JH/505- /2025

**FELADAT-ELLÁTÁSI SZERZŐDÉS**

***Háziorvosi szolgálat ellátására***

amely létrejött **Jánoshalma Városi Önkormányzat** - 6440 Jánoshalma, Béke tér 1.- **képviselője: Lengyel Endre polgármester,** mint megbízó (a továbbiakban: **Megbízó**)

másrészről a

**Gregó és Társai Szolgáltató Betéti Társaság** (székhely: 6400 Kiskunhalas, Kígyó utca 3/A, adószám: 20520768103; cégjegyzék szám: 0306108149; statisztikai számjel:20520768-8621-117-03; **képviselője: Dr. Gregó Sándor háziorvos,** orvosi nyilvántartási szám: 52121), **(a továbbiakban: Megbízott)**

a továbbiakban együttesen: **Szerződő Felek** között alulírott napon és helyen az alábbi feltételek szerint:

**I. Általános rendelkezések**

1. Megbízó jelen feladat-ellátási szerződéssel (a továbbiakban: Szerződés) - az önálló orvosi tevékenységről szóló 2000. évi II. törvény (a továbbiakban: Öotv.) 2. § (1) és (2) bekezdése alapján, a 2/B. §-ban foglaltakra figyelemmel Megbízó a 180/2024. (IX. 26.) Kt. számú önkormányzati határozata alapján megbízta Megbízottat, hogy Megbízó **Jánoshalma 1.** **háziorvosi körzetére** vonatkozólag területi ellátási kötelezettséggel biztosítsa a háziorvosi szolgálatot.

2. A Szerződés érvényességének feltétele az Öotv. 2. § (1) bekezdésében foglalt praxisjogot engedélyező határozat véglegessé válása.

3. Megbízott jelen Szerződés keretében vállalja, hogy ellátja a háziorvosi szolgálatot, és kijelenti, hogy a háziorvosi tevékenység folytatásához előírt jogszabályi feltételeknek megfelel, rendelkezik az adott tevékenység folytatására feljogosító képzettséggel. A Bács- Kiskun Vármegyei Kormányhivatal Kiskunhalasi Járási Hivatala Népegészségügyi Osztály által (a továbbiakban: Népegészségügyi Osztály) kiadott működési engedély másolatát a Megbízó rendelkezésére bocsátja.

4. Megbízott kötelezettséget vállal arra vonatkozóan, hogy a területi ellátási kötelezettséggel működő háziorvosi szolgálat finanszírozására szerződést köt a Nemzeti Egészségbiztosítási Alapkezelővel a háziorvosi körzet lakosságának ellátására.

5. A Megbízott a működési engedély és a finanszírozási szerződés módosításairól köteles haladéktalanul írásban tájékoztatni a Megbízót képviselő polgármestert.

6. A Felek kijelentik, hogy a háziorvosi tevékenység finanszírozására vonatkozó feltételeket a Megbízott háziorvos és az Egészségbiztosítási Pénztár (továbbiakban: EP) között létrejött szerződés tartalmazza.

Amennyiben a Megbízott az EP-vel megkötött szerződést felmondja vagy vele szemben az EP mondja fel, továbbá amennyiben az EP bármilyen oknál fogva nem köt finanszírozási szerződést a Megbízottal, a Megbízott az ellátási kötelezettség érdekében köteles 3 napon belül a Megbízót értesíteni, továbbá jelen szerződés hatályát veszti.

7. Megbízott tudomásul veszi, hogy személyes ellátásra kötelezett orvosként, a praxisjog alapján nyújtott önálló orvosi tevékenységet – akadályoztatásának jogszabályban meghatározott eseteit kivéve – kizárólag Dr. Gregó Sándor (orvosi nyilvántartási szám: 52121**)** orvos folytathatja.

8. Megbízott jelen Szerződés keretében kötelezettséget vállal arra, hogy a működési területén a mindenkor hatályos jogszabályoknak, szakmai és etikai előírásoknak megfelelően ellátja a háziorvosi feladatokat.

9. Megbízott által ellátandó körzet utcajegyzékét Megbízó az egészségügyi alapellátási körzetekről szóló 16/2016. (X.27.)önkormányzati rendelete szerint a Szerződés 1. sz. melléklete tartalmazza. Az ellátandó körzet utcajegyzékének meghatározásánál a Megbízó fent megnevezett mindenkor hatályos rendelete az irányadó.

10. Az egészségügyi alapellátási körzetmódosítás miatt bekövetkezett, a háziorvost ért kár esetén a Megbízó kártalanítási kötelezettséggel tartozik, amelynek megállapításánál figyelembe kell venni a Megbízott által a finanszírozása keretében kapott egy éves összeget.

**II. Szerződő Felek kötelezettségei**

1. Megbízó köteles Megbízottnak megadni minden olyan információt, amely a Megbízott kötelezettségeinek teljesítéséhez szükséges, továbbá köteles tájékoztatni Megbízottat az érintett település egészségügyi alapellátást érintő kérdéseiről.

2. Megbízott köteles ellátni az ellátási területén lakó, hozzá bejelentkezett és az általa elfogadott biztosítottakat, továbbá köteles ellátni a rendelési idejében hozzá forduló személyeket, amennyiben heveny megbetegedésük vagy krónikus betegségük miatt ellátatlanságuk az egészséget károsító, vagy a gyógyulást lassító állapotromláshoz vezethet.

3. Megbízott köteles a háziorvosi, házi gyermekorvosi és háziorvosi tevékenységről szóló 4/2000. (II. 25.) EüM rendelet (a továbbiakban: EüM rendelet) rendelkezéseinek megfelelően, valamint a Megbízó által elvárt alábbi időpontokban – rendelés céljából – a betegek rendelkezésére állni:

Hétfő: 07.00 -11.00

Kedd: 07.00 -11.00

Szerda: 7.30 - 9.30; 12.00-14.00

Csütörtök: 07.00 -11.00

Péntek: 07.00 -11.00

Rendelkezésre állás: hétfő- péntek: 07.00-16.00 óráig a rendelési időkkel nem érintett időszakban.

A rendelési idő és a rendelés helyének megváltoztatásához a Megbízó írásbeli hozzájárulása szükséges.

4. Megbízott a háziorvosi tevékenység ellátásához a hatályos jogszabályok szerinti képesítésű alkalmazottat (ápoló, asszisztens) foglalkoztat, a foglalkoztatásukkal járó költségek Megbízottat terhelik.

5. A személyes közreműködő orvos akadályoztatása esetén az EüM rendelet 7. § (1) bekezdése alapján a Megbízott köteles a helyettesítésről gondoskodni. A helyettesítés költségei a Megbízottat terhelik. Megbízott a helyettes orvosokat a Szerződés 3. számú melléklete szerint jelöli ki. Megbízott a helyettes orvos(oka)t a Szerződés 3. számú mellékletében foglaltak szerint jelöli ki. A helyettesítő orvos saját rendelőjében, saját rendelési idejében látja el a helyettesítési feladatokat.

6. A helyettes orvos(ok) személyének változásához, valamint a személyes közreműködő orvos tartós akadályoztatása esetén, a rendelési idő megváltoztatásával járó helyettesítéshez a Megbízó írásbeli hozzájárulása szükséges.

7. Megbízott az EüM rendelet 4. § (2) bekezdés e) pontja szerinti ügyeleti kötelezettségének az központi szabályozás szerint tesz eleget.

8. Megbízott köteles a jogszabályokban foglalt nyilvántartásokat vezetni, a jogszabályok szerinti adatszolgáltatások teljesítéséről gondoskodni és azokat kérésre a Megbízó részére átadni.

9. Megbízott az egészségügyi alapellátási tevékenysége során felkérésre részt vesz az önkormányzat által szervezett egészségügyi programokban. Az önkormányzat által benyújtott egészségügyi jellegű pályázatokhoz szakmai tanácsokat ad, a polgármester felkérésére a város lakossága számára időközönként közérdekű egészségügyi felvilágosító előadásokat tart, körzete betegei számára betegségek megelőzése céljából szűrővizsgálatokat végez.

10. A Megbízott kötelezettséget vállal arra, hogy az Önkormányzat által tervezett időpontban a Képviselő-testületet vagy annak illetékes bizottságát, illetve a Polgármestert írásban vagy szóban tájékoztatja munkájáról, a háziorvosi ellátás tapasztalatairól.

**III. Helyiség-, berendezés- és eszközhasználat**

1. A Megbízó a Jánoshalmi Kistérségi Egészségügyi Központban 6440 Jánoshalma, Petőfi Sándor utca 1. szám földszinti részében biztosít rendelőhelyiséget a Megbízott számára a Jánoshalmi Kistérségi Egészségügyi Központ Nonprofit Közhasznú Kft - vel kötött külön megállapodásban foglaltak szerint.
2. A Megbízott az általa használt helyiségek rezsi és egyéb, a használattal kapcsolatos költségeit a Jánoshalmi Kistérségi Egészségügyi Központ Nonprofit Közhasznú Kft - vel kötött külön megállapodásban foglaltak szerint fizeti meg.

3. A rendelőhelyiségben keletkező veszélyes hulladék elszállításáról a Megbízott gondoskodik.

4. Megbízott vállalja, hogy az 1. pontban megjelölt háziorvosi rendelő felszerelését az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet előírásainak megfelelően biztosítja, és folyamatosan rendeltetésszerű használatra alkalmas állapotban tartja. A berendezések, eszközök pótlásának, javíttatásának kötelezettsége és az ezzel kapcsolatos költségek viselése a Megbízottat terhelik.

5. Megbízó hozzájárul ahhoz, hogy a Megbízott a helyiség (helyiségcsoport) címét telephelyként tüntesse fel a Szerződés időtartama alatt.

**IV. Záró rendelkezések**

1. Jelen Szerződés 2025. február 1. napján lép hatályba, egyidejűleg a 2024. szeptember 31. napon aláírt feladatellátási előszerződés hatályát veszti.

2. Jelen Szerződést a Szerződő Felek határozatlan időre kötik meg azzal, hogy azt bármelyik Fél, a másik Félhez intézett írásbeli nyilatkozatával hat hónapos felmondási idővel szüntetheti meg. A felmondást a másik féllel írásban, indoklással kell közölni.

3. Megbízó a Szerződést azonnali hatállyal– indoklással – felmondhatja, ha

- a háziorvos a Szerződésben vállalt kötelezettségeit írásbeli felszólítás ellenére sem teljesíti, illetve folytatólagosan megszegi a működésére vonatkozó jogszabályi előírásokat,

- a háziorvos önálló egészségügyi tevékenység végzésére való jogosultságát bármely okból elveszti.

4. A Megbízó a Szerződést azonnali hatállyal – indokolással – felmondhatja, ha a Megbízott háziorvos a Szerződésben vállalt kötelezettségeit írásbeli felszólítás ellenére sem teljesíti.

Írásbelinek minősül a másik félhez intézett tértivevényes levélpostai küldemény, a hivatali-, cég- vagy ügyfélkapura küldött felszólítás.

5. A Megbízó és a Megbízott a Szerződést közös megegyezéssel is megszüntethetik.

Közös megegyezés esetén meg kell határozni a megszűnés időpontját, a helyettesítés módját és feltételeit, a finanszírozási szerződéssel kapcsolatos kötelezettségeket, a szakalkalmazottak további foglalkoztatását, a helyiség és az eszközök átadásának kérdéseit.

6. A Szerződésben foglaltak teljesítésére egyéni vállalkozóként, a gazdasági társaság egyetlen szakképesítéssel rendelkező tagjaként kötelezett háziorvos halálával a teljesítés lehetetlenné válik, a szerződés megszűnik.

A megszűnés okára figyelemmel a Megbízó gondoskodik a helyettesítésről.

7. A háziorvosi szolgáltató szervezet (egyéni vállalkozó, gazdasági társaság) által foglalkoztatott háziorvos halála esetén a Megbízott kötelezettsége helyettesítés útján gondoskodni a Szerződés teljesítéséről a praxisengedéllyel rendelkező új háziorvos alkalmazásáig.

8. A Szerződés közös megegyezéssel vagy felmondással történő megszüntetése esetén, a személyes ellátásra kötelezett orvos a Praxiskezelőhöz (Országos Kórházi Főigazgatóság) tett egyoldalú jognyilatkozattal, az egészségügyi alapellátás folyamatosságának biztosítása érdekében, a jogszabályban előírt személyi feltételeknek megfelelő másik orvos javára lemondhat a praxisjogról (ingyenes átruházás).

A lemondó nyilatkozatot és a másik orvos elfogadó nyilatkozatát teljes bizonyító erejű magánokiratba vagy közokiratba kell foglalni és abban meg kell jelölni a lemondás és az egyidejű elfogadás pontos idejét (év, hó, nap). A nyilatkozatok nem vonhatóak vissza.

A Praxiskezelő a praxisjog megszűnéséről és időpontjáról értesíti a Megbízót, az egészségügyi szolgáltatás nyújtására jogosító működési engedélyt kiadó járási/fővárosi kerületi hivatalt, a Nemzeti Egészségbiztosítási Alapkezelőt, a személyes ellátásra kötelezett orvost foglalkoztató Megbízottat.

9. Szerződő Felek kölcsönösen kötelezettséget vállalnak arra, hogy a Szerződés időtartama alatt együttműködnek a háziorvosi szolgálat zavartalan biztosítása érdekében.

10. Megbízott jelen Szerződés aláírásával hozzájárul ahhoz, hogy Megbízó a Megbízott személyes adatait az információs önrendelkezési jogról és az információszabadságról szóló 2011. évi CXII. törvény 5. § (1) a) pontja alapján a háziorvosi feladatellátás zavartalan biztosítása érdekében jelen Szerződéssel összefüggésben, annak megszűnéséig kezelje.

11. Szakmai jellegű vitás kérdésekben az Bács-Kiskun Vármegyei Kormányhivatal Kiskunhalasi Járási Hivatala Népegészségügyi Osztály, a Egészségügyi Szakmai Kollégium vagy a Magyar Orvosi Kamara állásfoglalása az irányadó.

12. A Felek jelen szerződésből fakadó, vagy ezzel kapcsolatos bármely vitás kérdésüket előzetesen megkísérlik egyeztető tárgyalás során 15 napon belül rendezni és csak ennek sikertelensége esetén fordulnak bírósághoz. Szerződő Felek bármely jogvita elbírálására kikötik a Kiskunhalasi Járásbíróság illetékességét.

13. Jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény, az önálló orvosi tevékenységről szóló 2000. évi II. törvény és annak végrehajtásáról szóló 313/2011. (XII. 23.) Korm. rendelet, a háziorvosi, házi gyermekorvosi és háziorvosi tevékenységről szóló 4/2000. (II. 25.) EüM rendelet, valamint a vonatkozó jogszabályok hatályos rendelkezései az irányadóak.

14. Jelen Szerződés 9 számozott oldalból áll, és 6 db egymással mindenben megegyező példányban készült, amelyből 3 db eredeti példány a Megbízót, 3 db eredeti példány pedig a Megbízottat illeti meg.

Jelen Szerződést a Szerződő Felek – átolvasást és értelmezést követően – mint akaratukkal mindenben megegyezőt, jóváhagyólag írták alá.

Jánoshalma, 2025. január 23.

|  |  |
| --- | --- |
| Jánoshalma Városi Önkormányzat  képv.: Lengyel Endre  polgármester  Megbízó | Gregó és Társai Szolgáltató Betéti Társaság  képv.: Dr. Gregó Sándor  egyéni vállalkozó háziorvos  Megbízott |
|  |  |
| Jogilag ellenjegyezem: | Pénzügyileg ellenjegyezem: |
| jegyző | pénzügyi osztályvezető |

2025. január 23.

Mellékletek:

1. számú melléklet: Megbízott által ellátandó körzet utcajegyzéke

2. számú melléklet: A háziorvosi feladat-ellátásban részt vevő egészségügyi dolgozó(k) megnevezése

3. számú melléklet: Megbízottat helyettesítő háziorvosok megnevezése

**1. számú melléklet**

**A Megbízott által ellátandó körzet utcajegyzéke**

**Jánoshalma – I. számú felnőtt háziorvosi körzet**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Áchim A. utca** | **Madách utca** | | **Alkotmány utca** | **Majoros Aladár utca** | | **Batthyány utca** | **Meggyfa utca** | | **Bem J. utca a Petőfitől** | **Mogyorófa utca** | | **Borpince utca** | **Pacsirta utca** | | **Budai N. Antal utca** | **Rákóczi utca a Petőfitől** | | **Csokonai utca** | **Révész utca** | | **Diófa utca** | **Rigó utca** | | **Ecetfa utca** | **Szabó apát utca** | | **Eötvös utca a Kálváriától** | **Szeszfőzde utca** | | **Gábor Áron utca** | **Szőlő utca** | | **Halasi utca** | **Tavasz utca** | | **Hosszúhegyi út** | **Téglagyár u. Mélykútitól** | | **Kalmár S. utca** | **Terézhalmi utca** | | **Szent István utca** | **Tompa Mihály utca** | | **Kiss Ernő utca** | **Vörösmarty u. Petőfitől** | | **Kistemető utca** | **Zöldfa utca** | | **Kisszállási út** | **Kiserdő utca** | | **Kölcsey utca** |  | | **Kőrösi Csoma S. utca** |  | | **Kürt utca** |  | |  |

**2. számú melléklet**

**A háziorvosi feladat-ellátásban résztvevő egészségügyi dolgozó(k) megnevezése**

**Név: Jutasi Szabina**

születési hely, idő: …………………….,

anyja neve: ………………………..,

lakcím: 6440 Jánoshalma, Bem József utca

**Név: Kasziba Klára**

hely, idő: …………………….,

anyja neve: ………………………..,

lakcím: 6440 Jánoshalma, Tompa Mihály utca 1.

**Név: Dr. Gregóné Kuminka Edit**

hely, idő: …………………….,

anyja neve: ………………………..,

lakcím: 6400 Kiskunhalas, Kígyó utca 3/A.

Az egészségügyi dolgozók adataiban történő változás nem eredményezi a Szerződés módosítását.

**3. számú melléklet**

**Megbízottat helyettesítő háziorvosok megnevezése**

**Név: Dr. Mikó Attila**

pecsétszám: 51390

szül.:………………………………………………

anyja neve: ……………………………………

lakcím: 6440 Jánoshalma,

**Név: Dr. Podobni Ágnes**

pecsétszám: 55862

szül.:………………………………………………

anyja neve: ……………………………………

lakcím: 6400 Kiskunhalas, Szélmalom utca 46.

Az egészségügyi dolgozók adataiban történő változás nem eredményezi a Szerződés módosítását.