
Tisztelt Bizottság!


A Szemere utca egyirányúsításának tárgyában a Városgazdálkodási Osztály az alábbi észrevételeket teszi:

1. A Szemere utca Kossuth u- és Deák F utca közötti szakasza ugyanolyan szűk, mint a Deák F. és Széchenyi u. közötti szakasz. Nem látjuk azt, hogy ha csak az egyik szakasz lenne egyirányú, az milyen megoldást jelentene.
2. További véleményünk, hogy amíg nincs olyan forgalomkiváltásra alkalmas utca, amely a város Nyugati részét összekötné a Bajai utcával, addig nem egyirányúsítanánk az utcát.

Az összekötésre legalkalmasabb a Kórház utca lenne, de az az utca teljes felújítást igényel, 80 %-a burkolatlan.



A Jókai utca Deák F. és Kossuth utca közötti szakasza szintén szűk, így erre az útra nem érdemes átterelni a Szemere utca forgalmának nagy részét, mert ugyanabba a problémába fogunk ütközni.



Kasziba Sándor

városgazdálkodási osztályvezető