

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. január 30-i rendes ülésére

**Tárgy: Előterjesztés közköltségen történő eltemettetésről**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Csényi és Társa Kft. árajánlat * Szerződés tervezet |

Jánoshalma, 2025. január 24.

**Tisztelt Képviselő-testület!**

Az Önkormányzat közköltségen történő eltemettetésre vonatkozó szerződése 2024. december 31. napján lejárt.

Árajánlat került bekérésre a Csényi és Társa Temetkezési Kft-től, aki a melléklet szerint tette meg ajánlatát.

|  |  |  |  |  |
| --- | --- | --- | --- | --- |
|  | **Hamvasztás nélküli (koporsós) Ft** | **Hamvasztásos (urnás)**  **Ft** | **Búcsúztató**  **Ft** | **Szerződéskötés időtartama** |
| **Csényi és Társa Temetkezési Kft.** | 210.000, - | 230.470, - | az árban | 1 év |

Hűtési költséget a Kft. nem számít fel.

A köztemetésről való gondoskodás az Önkormányzat kötelező feladata, melyet a szociális igazgatásról és szociális ellátásokról szóló 1993. évi III. törvény 48. §-a szabályoz.

Vállalkozóval megkötött szerződéssel nem kötelező rendelkezni az Önkormányzatnak, azonban az árváltozások és a kiadások tervezhetősége miatt célszerű. Továbbá a köztemetési kiadások jellemzően nem térülnek meg.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő- testülete 2025. január hónapjától 2025. december 31. napjáig szerződést köt a Csényi és Társa Temetkezési Kft-vel a közköltségen történő eltemettetés biztosítására az árajánlat alapján a mellékelt szerződésben foglalt feltételekkel.

Elhamvasztás nélküli (koporsós temetés) esetén: bruttó 210.000, -Ft

Hamvasztással végzett, urnás temetés esetén: bruttó 230.470, -Ft

azzal, hogy a halálesetkor az elszállításból származó kiadások a szerződéses felet terhelik és az Önkormányzat a vállalkozó további kiadásait nem ismeri el és megtérítésére nem vállal kötelezettséget.

A Képviselő-testület felkéri a polgármestert, hogy a vállalkozóval a szerződést írja alá.

**Felelős**: Lengyel Endre polgármester

**Határidő**: 2025. január 31.

**Fedezet**: 2025. évi költségvetés